Kabinescooter forulykkede: Sådan skete det - sn.dk - Forsiden - Roskilde-området - Lejre
Ulykken var heldigvis knap så alvorlig som først antaget. Foto: Presse-fotos.dk
Artiklen: Kabinescooter forulykkede: Sådan skete det
Kabinescooter forulykkede: Sådan skete det
Lejre - 13. juli 2020 kl. 12:51
De første meldinger lød på, at en kabineknallert var forulykket og endt i grøften på Kisserupvej. Brandvæsnet blev tilkaldt for at klippe de to personer i kabineknallerten fri.
Ulykken var heldigvis knap så alvorlig, som først antaget. Føreren, en 39-årig mand fra Vordingborg, kørte ad Ledreborg Alle mod syd og fortsatte videre ad Kisserupvej, hvor han kørte ind af en grusvej.
I forbindelse med en vending bakkede han ned i grøften, hvor knallerten landede, så de to personer i kabinen ikke selv kunne komme ud. Politi og et redningskøretøj fra brandvæsnet kom til stedet for hjælpe de to ud af kabinen.
Både føreren og passageren, en 29-årig kvinde fra Vordingborg, klagede over smerter i nakken, så de blev begge kørt til check på sygehuset. De var ikke kommet alvorligt til skade ved uheldet.